Diari Oficial de la Generalitat Valenciana


Sumari del DOGV 4383, del 21-11-2002 (2002/12583)

Informació pública del programa d'actuació aïllada, projecte d'urbanització i estudi de detall per a la parcel·lació, promogut per Construcciones Guijarro SA, en Bixquert, entre camins Senda les Olles i Fillola, al terme municipal de Xàtiva.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12161


Organisme emissor
:   Ajuntament de Xàtiva

Tipus de document
:   Anunci

Informació pública del programa d'actuació aïllada, projecte d'urbanització i estudi de detall per a la parcel·lació, promogut per Construcciones Guijarro SA, en Bixquert, entre camins Senda les Olles i Fillola, al terme municipal de Xàtiva. [2002/M12740]
  
En virtut de la Resolució adoptada per l'alcalde president de la corporació número 760, de data 7 de novembre 2002, s'acordà sotmetre a exposició pública la proposta, promoguda per Construcciones Guijarro SA, de programa d'actuació aïllada del polígon 40 parcel·la 163ª, a, b, c, entre camins Senda les Olles i Fillola, inclosa dintre del sol urbà residencial de baixa densitat, en la partida de Bixquert, terme municipal de Xàtiva, amb una extensió de 14.640 m². La documentació conté alternativa tècnica del programa per al desenvolupament de l'actuació aïllada; que inclou projecte d'urbanització de la u. e. i estudi de detall, per a la reparcel·lació i obertura de vial.
  
De conformitat amb allò disposat en els articles 46.3, 53 i 74 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, la proposta de programa se sotmetrà a informació pública, mitjançant anunci en un diari d'informació general editat a la comunitat i simultàniament en el Diari Oficial de la Generalitat Valenciana, i es podran formular al·legacions, així com consultar en aquest Ajuntament, Departament d'Urbanisme, les actuacions derivades de l'esmentada documentació.
  
Si dintre del període d'exposició al públic d'una primera iniciativa de programa, que es farà per un període de 20 dies, algú haguera iniciat una segona exposició d'una altra en competència amb aquella, serà procedent la pròrroga de terminis regulada en l'article 46.4, per 20 dies addicionals.
  
Qualsevol persona podrà consultar en aquest Ajuntament les actuacions que es deriven de l'esmentada documentació i presentar, per a la incorporació a estes, tant al·legacions com alternatives tècniques que vulgen competir amb l'exposada al públic, així com proposicions juridicoeconòmiques per a executar qualsevol de les alternatives. Així mateix podran presentar-se alternatives tècniques i al·legacions dintre del període de 20 dies hàbils, que podrà prorrogar-se per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
Les proposicions juridicoeconòmiques es presentaran en els cinc dies hàbils següents al venciment del termini, amb la documentació establida als apartats c) i d) de l'article 32 de la LRAU.
  
L'acte d'obertura de pliques es farà a l'Ajuntament, en la següent data hàbil a la conclusió del termini per a presentar-les.